עמי דדאון

עמי עומר דדאון (נהגֶה דָדוֹן; נולד ב-26 בדצמבר 2000) הוא שחיין פראלימפי ישראלי המתחרה בדרגות נכות S4, אלוף פאראלימפי (טוקיו 2020 ופריז 2024), במשחים ל-50 מטר חופשי ול-200 מטר חופשי וסגן אלוף פאראלימפי (טוקיו 2020 ופריז 2024) במשחה ל-150 מטר מעורב אישי. נוסף לכך, הוא שיאן העולם במשחים ל-50, ל-100 ול-200 מטר. דדאון נולד בבית החולים רמב"ם שבחיפה, ליאיר ויפה. הוא נולד פג עם שיתוק מוחין ונכה בארבע גפיו. גדל ומתגורר בקריית אתא. דדאון התחיל להתאמן בשחייה בגיל 6 במועדון איל"ן חיפה ובנעוריו הצטרף לנבחרת הבוגרת תחת הדרכתו של מאמן הנבחרת, יעקב ביננסון, ומתחרה בקטגוריית נכות S4. באליפות אירופה שנערכה בדבלין שבאירלנד באוגוסט 2018 זכה דדאון ב-4 מדליות, 2 זהב ו-2 כסף. מדליות זהב במשחה ל-100 מטר חופשי בתוצאה של 1:25.40 דקות, לפני מייקל סכונמאקר (אנ') מהולנד (1:27.03 דקות) ודוד סמטנין (אנ') מצרפת (1:28.55 דקות) ובמשחה ל-150 מטר מעורב אישי בתוצאה של 2:39.95 דקות, לפני אפרם מורלי (אנ') מאיטליה (2:46.13 דקות) ודמיטרו וינוהרדץ (אנ') מאוקראינה (2:48.54 דקות). מדליות כסף במשחה ל-50 מטר חזה בתוצאה של 55.06 שניות, אחרי אפרם מורלי (49.03 שניות) ולפני אנדריאס ארנהופר מאוסטריה (59.44 שניות) ובמשחה ל-200 מטר חופשי בתוצאה של 3:10.76 דקות, אחרי מייקל סכונמאקר (3:07.12 דקות) ולפני דרקו דוריץ' מסלובניה (3:13.86 דקות) באליפות העולם שנערכה בלונדון בספטמבר 2019 זכה דדאון בשתי מדליות, כסף וארד. מדליית כסף במשחה ל-150 מטר מעורב אישי בשיא ישראלי חדש של 2:31.17 דקות, אחרי רומן ז'דאנוב (אנ') מרוסיה ולפני טאקאיוקי סוזוקי (אנ') מיפן ומדליית ארד במשחה ל-200 מטר חופשי, אחרי רומן זדאנוב וטאקאיוקי סוזוקי. באליפות אירופה שנערכה בפונשל, פורטוגל במאי 2021 הוא זכה ב-4 מדליות, 3 זהב ו-1 כסף. מדליות זהב, במשחה ל-100 מטר גב בשיא עולם חדש של 1:19.77 דקות, במשחה ל-100 מטר חופשי (דרגת נכות S4), בשיא עולם חדש נוסף של 1:21.28 דקות, מהיר יותר בכמעט שתי שניות מהשיא הקודם של רומן ז'דאנוב מרוסיה שסיים שני. במשחקים הפאראלימפיים טוקיו (2020) זכה דדאון בשלוש מדליות, שתי מדליות זהב ומדליית כסף. זכה במדליית זהב במשחה ל-200 מטר חופשי בשיא עולם חדש של 2:44.84 דקות, לפני טאקאיוקי סוזוקי (2:55.15 דקות) ורומן ז'דאנוב (2:58.48 דקות) ובמדליית זהב נוספת במשחה ל-50 מטר חופשי. זכה במדליית כסף במשחה ל-150 מטר מעורב אישי קטגוריית נכות SM4 בתוצאה של 2:29.48 דקות, אחרי רומן ז'דאנוב שקבע שיא עולם חדש של 2:21.17 דקות ולפני טאקאיוקי סוזוקי (2:40.53 דקות). נוסף לכך, הוא נפסל במשחה ל-100 חופשי בשל זינוק מוקדם. ב-16 ביוני 2022 באליפות עולם במדיירה במשחה ל-50 מטר חופשי עמי דדאון קבע את שיא עולם עם תוצאה כ-36.25 שניות שהחסירה את חצי שנייה משיא עולם קודם בן שעות ספורות שנקבע על ידי קמרון לסלי (אנ'). במאי 2023 באליפות גרמניה הפתוחה במסגרת תחרויות הסבב העולמי לפני אליפות העולם, זכה במדליית זהב בגמר 200 מטר חופשי בזמן ב-2:49.01 דקות, כאשר הניקוד הסופי נקבע על ידי שקלול הזמן ורמת המגבלה שלו. באוגוסט 2024 במשחקים הפאראלימפיים בפריז במסגרת מוקדמות 100 מטר חופשי, קבע שיא פאראלימפי כשסיים במקום הראשון וקבע תוצאה של 1:19.13. בגמר סיים במקום הראשון וזכה במדליית הזהב. בנוסף זכה במדליית כסף במשחה ל-150 מטר מעורב אישי בקטגוריית נכות SM4, ובמדליית זהב נוספת במשחה 200 מטר חופשי. מדיה וקבצים בנושא עמי דדאון בוויקישיתוף עמי דדאון, ברשת החברתית פייסבוק עמי דדאון, ברשת החברתית אינסטגרם פירוט השתתפותו בתחרויות המשחקים הפאראלימפיים באתר הרשמי של IPC (באנגלית) עמי דדאון, באתר TheSports.org (באנגלית) עמי דדאון, באתר המשחקים הפאראלימפיים טוקיו (2020) (באנגלית) עמי דדאון, באתר הוועד הפאראלימפי הישראלי הישג יפה: כסף לעמי דדאון באליפות העולם, באתר "ערוץ הספורט", ‏11 בספטמבר 2019 ערן נבון, מלך הבריכה: השחיין הפראלימפי חותר לזהב, באתר ישראל היום, 3 ביוני 2021 ליאור ברטל, ‏השחיין עמי דדאון פתח את הופעתו בטוקיו בדרך לכבוש עוד פסגה - ראיון, באתר דבר העובדים בארץ ישראל, 25 באוגוסט 2021 יאיר צוקר, ‏המשחקים הפראלימפיים יום 2: עמי דדאון נפסל ולא העפיל לגמר , באתר דבר העובדים בארץ ישראל, 26 באוגוסט 2021 יאיר צוקר, ‏המשחקים הפראלימפיים יום 4: השחיין עמי דדאון זכה במדליית הכסף, באתר דבר העובדים בארץ ישראל, 28 באוגוסט 2021 יאיר צוקר, ‏מדליית זהב ושיא עולם לעמי דדאון במשחקים הפראלימפיים בטוקיו, באתר דבר העובדים בארץ ישראל, 30 באוגוסט 2021 שחייה פראלימפית: שיא עולם לעמי דדאון, באתר ynet, 17 במאי 2021 עמי דדאון, באתר המשחקים הפאראלימפיים טוקיו (2020) אברהם תשובה, פראלימפי: מדליית זהב לעמי דדאון באליפות גרמניה הפתוחה בשחייה, באתר ynet, 11 במאי 2023 אורן אהרוני, רמה מעל כולם: עמי דדאון זכה במדליית זהב במקצה ל-100 מ' חופשי במשחקים הפראלימפיים, באתר ישראל היום, 30 באוגוסט 2024